અમારી હાલત પાણીમાં રહીને મગરમચ્છ સાથે વેર કરવા જેવી છે એમ જણાવતાં આ સિનિયર સિટિઝનોએ કહ્યું હતું કે ‘અમારાં સંતાનો આ વિસ્તારમાં વસતા રાજનેતાઓના સક્રિય કાર્યકરો છે. તેમને તેમના પર આંધળો વિશ્વાસ છે. અમારાં સંતાનો રાજનેતાઓનાં વચનો પોકળ હોવા છતાં તેમના દ્વારા આવતાં બહાનાંઓને સો ટચનું સોનું સમજીને અમારા કરતાં તેમના પર વધુ વિશ્વાસ રાખે છે. આવા સંજોગોમાં અમારા માટે સૂડી વચ્ચે સોપારી જેવી હાલત થાય છે, પણ હવે અમને લાગે છે કે ગારોડિયાનગરની પરિસ્થિતિ સુધારવા માટે અમારે બળવો પોકારવો જ પડશે. અમારે આંદોલન કરવાની તૈયારી કરવી જ પડશે.’